കോവിഡ് ഡ്യൂട്ടി കഴിഞ്ഞ് വീട്ടിലേക്ക് മടങ്ങിയ ആരോഗ്യ പ്രവര്ത്തകയ്ക്ക് നേരെ ആക്രമണം തലയ്ക്ക് അടിച്ചുവീഴ്ത്തി തട്ടിക്കൊണ്ടുപോകാന് ശ്രമിച്ച് ബൈക്കിലെത്തിയ രണ്ടംഗസംഘം: രക്ഷപ്പെടുത്തിയത് പട്രോളിങിനെത്തിയ പൊലീസ് സംഘം ആലപ്പുഴ: കോവിഡ് ഡ്യൂട്ടി കഴിഞ്ഞ് രാത്രി സ്കൂട്ടറില് വീട്ടിലേക്കു മടങ്ങിയ ആരോഗ്യ പ്രവര്ത്തകയ്ക്ക് നേരെ ആക്രമണം. ബൈക്കിലെത്തിയ സംഘം സ്കൂട്ടറോടിച്ച് വീട്ടിലേക്ക് പോയ യുവതിയെ തലയ്ക്ക് അടിച്ചുവീഴ്ത്തി തട്ടിക്കൊണ്ടുപോകാന് ശ്രമിച്ചു. തൃക്കുന്നപ്പുഴ പാനൂര് ഫാത്തിമ മന്സിലില് നവാസിന്റെ ഭാര്യ സുബിനയെയാണ് 33 ബൈക്കില് എത്തിയ രണ്ടംഗ സംഘം ആക്രമിച്ചത്. തിങ്കളാഴ്ച രാത്രി 11.45നു തോട്ടപ്പള്ളി തൃക്കുന്നപ്പുഴ റോഡില് പല്ലന കുമാരനാശാന് മെമോറിയല് ഹയര് സെക്കന്ഡറി സ്കൂളിനു സമീപത്തുവച്ചായിരുന്നു ആക്രമണം പരുക്കുകളോടെ ആലപ്പുഴ മെഡിക്കല് കോളജ് ആശുപത്രിയിലായ സുബിന വൈകിട്ടോടെ ആശുപത്രിവിട്ടു. ആലപ്പുഴ മെഡി. കോളജ് ആശുപത്രിലെ കോവിഡ് വിഭാഗത്തില് താല്ക്കാലിക നഴ്സിങ് അസിസ്റ്റന്റാണ് ഇവര്. ജോലി കഴിഞ്ഞ് ഇറങ്ങിയ സുബീനയുടെ സ്കൂട്ടറിനെ പിന്തുടര്ന്ന ബൈക്കിലെത്തിയവരില് പിന്നിലിരുന്നയാള് സുബിനയുടെ തലയ്ക്ക് അടിച്ചു. ഇതോടെ സ്കൂട്ടര് പാതയോരത്തെ വൈദ്യുതത്തൂണില് ഇടിച്ചു മറിഞ്ഞു. ഇടവഴിയിലൂടെ ഓടി രക്ഷപ്പെടാന് ശ്രമിച്ച സുബിനയെ സംഘത്തിലെ ഒരാള് പിന്തുടര്ന്ന് ആക്രമിച്ചു. സമീപത്തെ വീട്ടിലേക്ക് ഓടിക്കയറാന് സുബിന ശ്രമിച്ചെങ്കിലും ഗേറ്റ് അടച്ചിരുന്നതിനാല് കഴിഞ്ഞില്ല. പിന്തുടര്ന്നു വന്നയാള് ആഭരണങ്ങള് നല്കാന് ആവശ്യപ്പെട്ടു. ആഭരണങ്ങള് ഇല്ലെന്നു പറഞ്ഞതോടെ ബലമായി ബൈക്കില് കയറ്റാന് ശ്രമിച്ചു. ഇതിനിടെ ബൈക്ക് മറിഞ്ഞു. ഈ സമയം, പൊലീസ് വാഹനത്തിന്റെ വെളിച്ചം കണ്ടതോടെ അക്രമികള് തോട്ടപ്പള്ളി ഭാഗത്തേക്കു ബൈക്കില് കടന്നു. പട്രോളിങ് നടത്തുകയായിരുന്ന തൃക്കുന്നപ്പുഴ പൊലീസ് സുബിനയില്നിന്നു വിവരങ്ങള് അറിഞ്ഞശേഷം ഭര്ത്താവ് നവാസിനെ അറിയിച്ചു. കവര്ച്ചയാകാം സംഘത്തിന്റെ ലക്ഷ്യമെന്നാണു പൊലീസ് നിഗമനം. സംഭവത്തില് സംസ്ഥാന മനുഷ്യാവകാശ കമ്മിഷന് സ്വമേധയാ കേസെടുത്തു. വിശദമായി പരിശോധിച്ച് സംസ്ഥാന പൊലീസ് മേധാവി രണ്ടാഴ്ചയ്ക്കകം റിപ്പോര്ട്ട് നല്കണമെന്നു കമ്മിഷന് അംഗം വി.കെ.ബീനാകുമാരി ആവശ്യപ്പെട്ടു. Stories you may Like